
	Republika Hrvatska
	

	Visoki prekršajni sud Republike Hrvatske
Zagreb
	             

         Broj: Ppž-5569/2026

	
	



                              U  I M E  R  E P U B L I K E    H R V A T S K E

                                                         R J Š E N J E

[bookmark: _GoBack][bookmark: _Hlk40004943]Visoki prekršajni sud Republike Hrvatske u vijeću sastavljenom od sudaca: Nediljka Bobana kao predsjednika vijeća, te Karmen Novak Hrgović i Davorka Kučana, kao članova vijeća, uz sudjelovanje Zlatka Hasića u svojstvu višeg sudskog savjetnika - specijalista, kao zapisničara, u prekršajnom postupku protiv okrivljenika Hrvoja Tasovca, zbog prekršaja iz članka 53. stavka 4. Zakona o sigurnosti prometa na cestama (Narodne novine, broj: 67/2008, 48/2010 , 74/2011, 80/2013, 158/2013, 92/2014, 64/2015, 89/2015, 108/2017, 70/2019, 42/2020, 85/2022, 114/2022, 133/2023), rješavajući o žalbi okrivljenika Hrvoja Tasovca, podnesenoj protiv rješenja Općinskog prekršajnog suda u Splitu, broj: Pp-2519/2026-3, od 30. ožujka 2026., na sjednici vijeća održanoj 29. srpnja  2026. godine,

                                                     r i j e š i o  j e :
                                                                                                           
[bookmark: _Hlk235706562][bookmark: _Hlk235706488]Odbija se kao neosnovna  žalba podnositelja prigovora Odvjetničkog društva Ljubičić – Vrdoljak & Partneri, podnijeta protiv rješenja o odbačaju prigovora Općinskog prekršajnog suda u Splitu, broj: Pp-2519/2026-3, od 30. ožujka 2026. i potvrđuje se pobijano rješenje.

                                                       Obrazloženje:

[bookmark: _Hlk235706634]1. Pobijanim rješenjem Općinskog prekršajnog suda u Splitu broj: Pp-2519/2026-3, od 30. ožujka 2026., odbačen je prigovor Odvjetničkog društva Ljubičić – Vrdoljak & Partneri, podnijet u predmetu okrivljenika Hrvoja Tasovca, izjavljen na prekršajni nalog Policijske uprave splitsko  dalmatinske, Klasa: 211-07/25-3/7336, od 6. svibnja 2025., kao nedopušten, jer da je podnijet od neovlaštene osobe.

2. Protiv navedenog rješenja o odbačaju prigovora, žalbu je podnio podnositelj prigovora Odvjetničko društvo Ljubičić – Vrdoljak & Partneri, u kojoj navode da je prvostupanjski sud propustio pozvati odvjetnika na dostavu punomoći.

3. Odlučujući o žalbi na rješenje o odbačaju prigovora, Visoki prekršajni sud Republike Hrvatske utvrdio je, da je prvostupanjski sud osnovano odbacio prigovor Odvjetničkog društva Ljubičić – Vrdoljak & Partneri kao nedopušten pozivajući se na odredbu članka 238. stavak 3. Prekršajnog zakona, jer je isti podnijet od neovlaštene osobe.
Postupajući prema odredbi članka 238. stavak 5. Prekršajnog zakona, prvostupanjski je sud pozvao okrivljenika radi potpisa prigovora, odnosno dostavljanja punomoći branitelju, u roku od 8 dana. Okrivljenik se na taj poziv nije odazvao, pa je osnovano odbačen prigovor protiv prekršajnog naloga podnijet od strane neovlaštene osobe.

4. Zbog navedenih razloga trebalo je odlučiti kao u izreci ovog rješenja.

                                       U Zagrebu 29. srpnja 2026. 

ZAPISNIČAR:                 			                                PREDSJEDNIK VIJEĆA:            			          
Zlatko Hasić, v.r.                       					Nediljko Boban, v.r.	                                                       

Rješenje se dostavlja Općinskom prekršajnom sudu u Splitu u 3 otpravka: za spis, okrivljenika i ovlaštenog tužitelja.

Za točnost otpravka - ovlašteni službenik
                                    			Upraviteljica zajedničke Sudske pisarnice:

                                    			                   Edita Vrkljan

